**CodeWeek 2023. október 7-22.**

Az európai programozási hét egy alulról szerveződő kezdeményezés, amelynek célja a programozás és a digitális jártasság szórakoztató és érdekes módon történő bemutatása.

A programozás megtanulásával jobban tájékozódunk a gyorsan változó világban, segít megérteni a különböző technológiák működését, készség- és képességfejlesztő hatásának köszönhetően pedig új ötleteket és innovációkat dolgozhatunk ki.

A Szentistvántelepi Általános iskola idén is csatlakozott az Európai Programozási Héthez, az EU Code Week-hez, 2023. október 7-22. között, ez idő alatt 37 db regisztrált tanóra/foglalkozás valósult meg.

A kisebbekkel Pixel Art képeket készítettünk és Maja, a méhecskének segítettünk a virágporokat összeszedni a rétről. Óriási sikere volt! Rögtön befogadták a gyerekek a kis méhecskéket, a 6 méhecskénkkel csapatmunkában dolgozhattak együtt.

A nagyobbak blokkprogramozás segítségével táncos produkciókat készítettek, Scratch mese készült Brumi maci főszereplésével. Hatalmas sikere volt és nagyon jól sikerültek!

 Játkosan kiképeztünk egy MI botot, hogy tudja kik élnek a tengerben. 😊

Az EU Code Week pályázatán nyertünk Ozobot robotokat és Codey Rocky-kat . Az Ozobot segítségével tanulóink megismerhetik a programozás világát és sikerélménnyel gazdagodva haladhatnak tovább ezen az úton. A megszerzett kódolási ismeretek hasznosak lesznek később más blokk-programozással működő eszközök, programnyelvek megismerése során. Az Ozobot Bit ötvözi a kódolást és a kreativitást a végtelen szórakoztató élményekben. A Bit optikai érzékelőkkel olvassa le a vonalakat és az OzoKódokat - rövid színkódsorokat, amelyeket markerekkel és papírral rajzolhatnak a gyerekek.

A Codey Rocky és a micro:bit elmélyíti a blokkalapú programozás megismerését lehetővé teszi a hardver és a szoftver közötti interakciót. A gyermekek játékon és alkotáson keresztül ismerkednek meg a programozás alapjaival. Az mBlock 5-tel együtt használva a Codey Rocky támogatja a Python programozást is. Integrálja a mesterséges intelligencia és az IoT technológiákat, lehetővé téve a gyermekek számára, hogy megismerjék és megértsék a legmodernebb technológiákat, és ezáltal versenyképesebbé váljanak az intelligencia korában.

A 3D modellezéssel betekintést nyerhetnek, hogyan lehet sokszínűvé tenni az éppen használt eszközöket, mindeközben a tervezés alapjait is megtanulhatják. Fantasztikusan fejleszti a térlátás és nem utolsó szempont, hogy remek gyakorlást gyújt a méretek átváltásához.

A programmal az iskola hozzájárult ahhoz, hogy idén Magyarország összesen 1649 programozással kapcsolatos esemény megtartásával 10. helyen végezzen az európai országok között.